Калиманци

Калиманци — село во Општина Виница во областа Пијанец. Се наоѓа во близина на Калиманското Езеро.

 Географија и местоположба 
Ова е планинско село на надморска височина од 850 метри и се наоѓа над браната Калимаци, на левата страна над кањонот на реката Брегалница. Од градот Виница е оддалечено 20 километри, а од градот Македонска Каменица — 8 километри.

 Историја 
Во Калимаци меѓу 17 и 24 јули 1913 се водела Битката кај Калиманци.Михайлов, Иван. Спомени II. Освободителна борба 1919 - 1924, Льовен, 1965, стр. 718

 Население 

Според бугарот К’нчов Калимаци во 1900 година имало 600 жители Македонци, од кои 425 биле муслимани а 175 христијани.Васил Кънчов. „Македония. Етнография и статистика“. София, 1900, стр.229 

Според германска карта издадена во 1941 година, а заснована на пописот на Кралството Југославија од 1931 година, селото имало 500 Македонци.

Во 1971 селото имало 731 жител Македонци. Во 1981 бројот на населението бил 535 жители, а во 1991, 350 жители. Според пописот од 2002 година во Калиманци живееле 239 жители, Македонци.Државен завод за статистика

Според последниот попис од 2021 година, во селото живееле 96 жители, од кои 93 Македонци и 3 лица без податоци.

 Родови 

Калиманци е македонско село.

Родови во селото: Чаловци (10 к.), Стаменковци (10 к.) Маниловци (7 к.), Каменарци (4 к.) и Мртвачи (4 к.) за Стаменковци се знае дека се доселени од селото Безиково, а останатите родови возможно е да се староседелски; после 1912 година во Калиманци се населиле голем број на македонски жители. Од Безиково се доселиле (27 к.), од Дулица кај Македонска Каменица (27 к.), од Саса кај Македонска Каменица (10 к.), од Грљани (8 к.), од Пресека (6 к.), и од Вратиславци, Делчевско (3 к.).

Самоуправа и политика

 Избирачко место 

Во селото постојат избирачките места бр. 321 и 322 според Државната изборна комисија, сместени во основното училиште и месна заедница.

На претседателските избори во 2019 година, на овие избирачки места биле запишани вкупно 157 гласачи.

 Културни и природни знаменитости 

Археолошки наоѓалишта

Во селото има голем број археолошки наоѓалишта од римскиот период и средниот век.
 Велогат — населба од доцноантичкото време. Во непосредната близина на маалото Игнатевци, во нивите на М. Митев се среќаваат фрагменти од керамички садови и градежен материјал, а се забележуваат и темели од објекти.
 Виничка Скала — населба од доцноантичкото време. На 500‡600 м северозападно од наоѓалиштето Остовец се констатирани остатоци од објекти, а по површината се среќаваат фрагменти од керамички садови и градежен материјал.
 Горица — некропола од римското време.
 Манастириште - Студењак — населба од римското време. На 3 км северно од стариот пат Кочани-Делчево, во нивите на семејствата Зоеви и Илкови се наоѓаат фрагменти од керамички садови и градежен материјал. На почетокот на педесеттите години биле откриени две женски статуи — каријатиди од крупнозрнест мермер кои се чуваат во Заводот и музеј во Штип.
 Остовец — средновековна црква. Недалеку од Калиманци, на левата страна од стариот пат Кочани-Делчево, на зарамнето плато пошумено со багремови дрвја се наоѓаат остатоци од ѕидови на црква со мали димензии.
 Русалски Гробишта — некропола и тумул од железното време. На 500 м јужно од училиштето во правецот на Јуручко маало, на терасесто плато се гледаат конструкции од дваесетина гроба распоредени во круг кој формира основа од тумул со пречник од околу 5 м и височина од 0,80 м. Гробовите се градени од камени плочи и се поставени во правците исток-запад и северозапад-југоисток
 Студењак — населба од доцноантичкото време.
 Царевец — населба и некропола од римското време. На ниските тераси околу плодното и не многу големо Калиманско Поле, во месностите Кунец, Поревица и Вртен Даб се среќаваат остатоци од градби, а по површината многубројни фрагменти од керамички садови со сива боја. Северозападно од месноста Кунец, на малата височинка Горица е констатирана некропола.
 Цинцов Рид — населба од римското време. Се наоѓа во Паднато Маало што лежи меѓу наоѓалиштето Манастириште и патот Кочани-Делчево. Во нивите се среќаваат фрагменти од атипична керамика и од тули со римска форма.

Цркви
Црква „Св. Симеон Столпник“ - осветен камен темелник на 19 ноември 2020 година

 Редовни настани 

 Личности 

 Галерија 

 Литература 
 Археолошка карта на Република Македонија, Том 2, 1996, издание на МАНУ, Скопје, Македонија.

 Наводи 

 Надворешни врски 


Категорија:Села во Македонија
Категорија:Винички села
Категорија:Села во Општина Виница